 **Ministerul Mediului**

 **Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

nr. 2798/21.06.2018

 **Proiect DECIZIA ETAPEI DE ÎNCADRARE**

Ca urmare a notificării adresate de **Primăria Municipiului Odorheiu Secuiesc**, cu sediul în municipiul Odorheiu Secuiesc, Piața Primăriei, nr. 5, județul Harghita, ***privind planul/programul „Amenajamentul fondului forestier proprietatea Primăriei Municipiului ODORHEIU SECUIESC format din UP ODORHEIU SECUIESC***” înregistrată la APM Harghita cu nr. 2798/03.04.2018 cu completările ulterioare nr. 3983/22.05.2018, şi a adresei Ministerului Mediului şi Schimbărilor Climatice nr.146309/OP/20.12.2012, prin care se deleagă competenţa APM HARGHITA pentru derularea procedurii de realizare a evaluării de mediu pentru planuri şi programe, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*
* *Ord. nr.46/2016 privind instituirea regimului de arie naturală protejată și declararea siturilor de importanță comunitară ca parte integrantă a rețelei ecologice europene Natura 2000 în România*
* *Ordinul MMAP nr. 909/2016 privind aprobarea planului de management pentru situl Natura2000 ROSCI0090 Harghita Mădăraș*

**Agenţia pentru Protecţia Mediului HARGHITA**

* ca urmare a consultării autorităţilor publice participante în cadrul şedinţei Comitetului Special Constituit din data de 19 iunie 2018, a completărilor depuse la documentaţie;
* în conformitate cu prevederile art. 5 alin. (1) pct. a) şi a anexei nr. 1– Criterii pentru determinarea efectelor semnificative potenţiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri şi programe;
* în prezenţa/lipsa comentariilor motivate din partea publicului interesat,

**decide:**

**Planul/programul *„Amenajamentul fondului forestier UP ODORHEIU SECUIESC”*, titular Primăria Municipiului Odorheiu Secuiesc nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Motivele care au stat la baza deciziei conform Anexei nr.1 din H.G. 1076/2004 sunt următoarele:**

1. **Caracteristicile Planului de Amenajare a fondului forestier cu privire, în special, la:**
2. **Gradul în care planul creează cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:**

- Amenajamentul silvic **nu** **creează cadrul pentru proiecte conform Anexei nr.1, nr.2 din H.G. nr.445/2009** privind evaluarea impactului anumitor proiecte publice şi private asupra mediului, astfel în perioada de aplicare a acestui amenajament nu este necesară construirea de drumuri forestiere, şi alte lucrări prevăzute în anexele I şi II din H.G. nr.445/2009.

 Amenajamentul este elaborat pentru fondul forestier proprietatea Primăria Municipiului ODORHEIU SECUIESC, constituit în ***U.P. ODORHEIU SECUIESC***



 Suprafaţa fondului forestier administrată de O.S. Homorod, proprietate publică a Municipiului Odorheiu Secuiesc este de 1388,7 ha și cuprinde o singură unitate de producţie – U.P Odorheiu Secuiesc. Pădurile din cadrul U.P. Odorheiu Secuiesc sunt constituite în 10 trupuri principale de pădure:



 Suprafaţă ***studiată parțial se suprapune*** cu situl de importanță comunitară ROSCI0090 Harghita Mădăraș (Trup Ivo Filio-Șugo) cu o suprafață de 588,8 ha care este suprapusă peste ROSPA0034 Depresiunea și Munții Ciucului.

Suprafaţa fondului forestier fiind repartizată pe următoarele grupe/subgrupe/categorii funcţionale:



- S.U.P. „A” – codru regulat, sortimente obişnuite – 1030.3 ha;

- S.U.P. „M” – păduri supuse regimului de conservare deosebita – 343.3 ha;

- S.U.P. „K” – rezervaţii de seminte – 1.8 ha.

În scopul reglementării procesului de producţie/protecţie conform obiectivelor şi funcţiilor ecologice şi social-economice atribuite arboretelor au fost constituite următoarele subunităţi de gospodărire:

Prin acest amenajament se menţine în general aceeaşi încadrare pe grupe și categorii funcţionale ca și la amenajarea precedentă, la care s-a adăugat includerea în arii de protejare/situri Natura 2000 (situl de importanţă comunitară ROSCI0090 Harghita Mădăraş, peste care se suprapune aria de protecție avifaunistică ROSPA0034-Depresiunea şi Munţii Ciucului), respectiv suprafața de 579.1 ha fiind inclusă în categoria

funcțională 5N (TIV), cu precizarea că pentru o parte din suprafața menționată încadrarea se suprapune cu alte categorii funcționale, mai restictive (2A, 3F, 5I).

*Bazele de amenajare: regimul* – codru; *tratamentele* ce se vor aplica: tăieri progresive și tăieri rase în parchete mici.



 *Ciclul*- 110 ani.

***Posibilitatea anuală adoptată:***

Posibilitatea de produse principale adoptate: ***3928 mc/an*** (Conform Procesului verbal al Conferinței a II-a).

Ordinea orientativă de parcurs cu tăieri principale este următoarea: 46C, 49D, 124I, 124C, 124H, 25C, 29A, 30, 41E, 42C, 47D, 124D, 18E, 20A, 20B, 22B, 25B, 28B, 83E, 108A, 112C, 146B, 214F, 216B, 215B, 21B, 47B, 48B, 76B, 83C, 22A, 22D, 49B, 49C, 82A, 85A, 127C, 125B, 124A, 44B.

Posibilitatea de produse secundare: 1469 mc/an



***Modificări intervenite în cadrul amenajamentului***

* + nu este cazul

 ***Amenajamentul are valabilitatea de 10 ani, începând de la data de 01.01.2015 revizuirea lui urmând a se face în anul 2024.***

**ARII NATURALE PROTEJATE** **DE INTERES NAŢIONAL: nu este cazul;**

1. **Gradul în care Planul de Amenajare a fondului forestier influenţează alte planuri şi programe, inclusiv pe cele în care se integrează sau derivă din ele:**

Conform prevederilor Articolului 21 alin 5.) din Legea nr. 49 din 2011 pentru aprobarea Ordonanţei de urgenţă a Guvernului nr. [57/2007](file:///C%3A%5CDocuments%20and%20Settings%5Cq%5CSintact%202.0%5Ccache%5CLegislatie%5Ctemp%5C00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, ***“Amenajamentul Silvic al Fondului Forestier în proprietatea Primăriei Municipiului ODORHEIU SECUIESC constituit în U.P. ODORHEIU SECUIESC”*** adoptat va fi armonizat cu prevederile planului de management elaborat pentru ariile naturale protejate cuprinse în acest amenajament silvic.

**c.) Relevanţa planului în/pentru integrarea consideraţiilor de mediu, mai ales din perspectiva promovării dezvoltării durabile:**

Amenajamentul în sine are scopul de a promova dezvoltarea durabilă, urmărind stabilirea unor ansamblu de măsuri silviculturale, economice şi de interes social prin care pădurea poate da societății cu maximă eficență produse și servicii, cu menținerea continuității pădurilor, menținându-se ca o resursă regenerabilă.

Obiectivele stabilite pentru pădurile din cadrul U.P. Odorheiu Secuiesc sunt:

- protecția solului contra eroziunii și alunecărilor de teren;

- protecţia versanţilor pâraielor ce alimentează lacul de acumulare Zetea-Gorun;

- protecţia siturilor de importanţă comunitară din reţeaua Natura 2000;

- ocrotirea vânatului;

- obţinerea de masă lemnoasă de calitate superioară;

**Probleme de mediu relevante pentru plan:**

Menţinerea integrităţii fondului forestier, respectiv protejarea ariilor naturale protejate şi a peisajului. Uscarea este factorul destabilizator care se manifestă pe cea mai mare suprafață, respectiv afectează 25% din suprafaţa fondului forestier, fiind vizate îndeosebi molidişurile din trupul de pădure Ivo Filio-Şugo şi din apropierea lacului de acumulare Zetea-Gorun.Acest fenomen se datorează îndeosebi secetei prelungite din ultimii ani.

**e. Relevanţa planului pentru implementarea legislaţiei naţionale şi comunitare de mediu:**

Se vor respecta prevederile din:

* Ordonanţa de Urgenţă nr.195 din 22 decembrie 2005, cu modificările ulterioare şi completările ulterioare privind protecţia mediului, art.69:

a) să menţină suprafaţa împădurită a fondului forestier, a vegetaţiei forestiere din afara fondului forestier, inclusiv a jnepenişurilor, tufişurilor şi pajiştilor existente, fiind interzisă reducerea acestora, cu excepţia cazurilor prevăzute de lege;

b) să exploateze masa lemnoasă în condiţiile legii precum şi să ia măsuri de reîmpădurire şi, respectiv de completare a regenerărilor naturale;

c) să gestioneze corespunzător deşeurile de exploatare rezultate, în condiţiile prevăzute de lege;

d) să asigure respectarea regulilor silvice de exploatare şi transport tehnologic al lemnului, stabilite conform legii, în scopul menţinerii biodiversităţii pădurilor şi a echilibrului ecologic;

e) să respecte regimul silvic în conformitate cu prevederile legislaţiei în domeniul silviculturii şi protecţiei mediului;

f) să asigure aplicarea măsurilor specifice de conservare pentru pădurile cu funcţii speciale de protecţie, situate pe terenurile cu pante foarte mari, cu procese de alunecare şi eroziune, de grohotişuri, stâncării, la limita superioară de altitudine a vegetaţiei forestiere, precum şi pentru alte asemenea păduri;”

* Legea Apelor nr.107/1996 cu modificările şi completările ulterioare;
* OUG nr.57/2007 aprobat prin Legea nr.49/2011 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare;
* Hotărârea Consiliului Judeţean Harghita nr.162/2005, privind protecţia valorilor naturale de pe teritoriul judeţului Harghita;
* Legea nr.211/2011 privind regimul deşeurilor;
* Legea nr.101/2011 pentru prevenirea şi sancţionarea unor fapte privind degradarea mediului;
* O.U.G. nr.68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea 19/2008, modificată şi completată prin OUG 15/2009, care transpune prevederile Directivei Consiliului şi Parlamentului European 2004/35/CE privind răspunderea de mediu cu referire la măsurile preventive şi de reparare, publicată în Jurnalul Oficial al Uniunii Europene (JOUE) nr. L 143 din 30 aprilie 2004.
* Ordinul MMAP nr. 909/2016 privind aprobarea planului de management pentru situl Natura2000 ROSCI0090 Harghita Mădăraș

**2. Caracteristicile efectelor şi ale zonei posibil a fi afectate cu privire, în special, la:**

**a. Probabilitatea, durata, frecvenţa şi reversibilitatea efectelor:**

Prin măsurile prevăzute în Amenajamentul Silvic nu apare efect remanent asupra mediului.

 **b. Natura cumulativă a efectelor:**

Nu este cazul.

 **c. Natura transfrontieră a efectelor:**

 Nu este cazul.

 **d. Riscul pentru sănătatea umană sau pentru mediu (de exemplu, datorită accidentelor):**

Pădurile cu o suprafață de 283,5 ha de pe versanţii pâraielor care alimentează lacul de acumulare Gorun-Zetea care asigură apa brută necesară pentru alimentarea cu apă potabilă pentru localitățile din jur au fost încadrate în grupa funcțională de protecție cu accent deosebit privind protecția apelor de suprafață. Prin urmare la lucrările de exploatare/şi alte lucrări se vor respecta condiţiile prevăzute în decizia prezentă și măsurile cu privire la utilizarea suprafețelor incluse în zonele de protecție sanitară cu regim sever. Condiţiile prevăzute pentru protejarea cursurilor de ape vor fi preluate de către Ocolul silvic, respectiv de către proprietar şi introduse în Contractele/Autorizaţiile de exploatare pe aceste amplasamente.

***Măsuri prevăzute în cazul unor calamităţi:***

*Titularul activităţii are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita daca intervin elemente noi, necunoscute la data emiterii prezentei, precum si asupra oricăror modificări ale condiţiilor care au stat la baza emiterii prezentei decizii, înainte de realizarea modificării. Pe baza notificării APM Harghita va lua decizia după caz, cu privire la menţinerea deciziei sau la necesitatea revizuirii acesteia, informând titularul despre această decizie. Până la adoptarea acestei decizii de către APM Harghita este interzisă desfăşurarea oricărei activităţi care ar rezulta in urma modificărilor care fac obiectul notificării*

În cazul apariţiei unor calamităţi naturale (în zonă, cele mai frecvente manifestări din cauza factorilor abiotici: - doborâturile de vânt sau rupturile de zăpadă, uscări anormale, incendii, şi din cauza factorilor biotici: - izolat atacuri de insecte sau vătămări de vânat), se pot şi trebuie aplicate lucrări care să ducă la lichidarea urmărilor generate de factorii perturbatorii. Aceste lucrări fiind din gama de lucrări prevăzute de amenajament (tăieri cu caracter de refacere, lucrări de îngrijire etc.)

La implementarea obiectivelor incluse în “*Amenajamentul Silvic al Fondului Forestier U.P. ODORHEIU SECUIESC****”***, Ocolul Silvic va ţine cont de prevederile art. 33, alin. 1 şi 2, a Ordonanţei de Urgenţă nr. 57 din 20.06.2007 – privind regimul ariilor protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49 din 07.04.2011.

Măsuri propuse în cazul apariţiei unor calamităţi naturale (incendii de pădure şi păşuni, alunecările de teren, inundaţii, doborâturi şi rupturi în masă de vânt şi zăpadă, atacuri masive de insecte etc.):

***Incendii***: Identificarea şi izolarea focarelor prin utilizarea dotărilor din pichetul PSI al Ocolului Silvic; Informarea Departamentului de Pompieri de pe raza de competenţă a acestora;

***Alunecări de teren***: Identificarea suprafeţei afectate de alunecare; Informarea Departamentului de Pompieri; Punerea în valoare şi extragerea volumului de masă lemnoasă doborât, rupt a cărui greutate împreună cu stratul de sol a cauzat alunecarea; Împădurirea golului rezultat cu speciile prevăzute în compoziţia din amenajament şi a taluzurilor abrupte cu puieţi din speciile care ajută la fixarea solului;

***Inundaţii***: Informarea Comisiilor locale şi judeţene de apărare în cazuri de urgenţe de pe raza de competenţă a acestora; Curăţarea albiilor pâraielor de resturi de material lemnos care ar putea provoca viituri în aval;

***Doborâturi şi rupturi de vânt sau zăpadă***: Punerea în valoare a masei lemnoase afectate în vederea stopării unor atacuri masive de insecte; Exploatarea şi curăţarea de resturi de exploatare a zonelor afectate; Reîmpădurirea suprafeţelor respective conform normelor tehnice în vigoare;

***Atacuri de insecte***: Identificarea focarelor de infecţie; Punerea în valoare imediată a masei lemnoase afectate; Exploatarea şi curăţarea de resturi a suprafeţei afectate; Reîmpădurirea eventualelor ochiuri rezultate;

Împădurirea/reîmpădurirea se va efectua cu specii indigene caracteristice fiecărui tip fundamental de pădure şi fiecărui tip de habitat în parte;

**e. Mărimea şi spaţialitatea efectelor (zona geografică şi mărimea populaţiei potenţial afectate):**

 - Este redus. În vecinătatea terenului studiat sunt: terenuri agricole, terenuri în fondul forestier.

**f. Valoarea şi vulnerabilitatea arealului posibil a fi afectat, date de:**

**i. caracteristicile naturale speciale sau patrimoniul cultural:** Nu este cazul.

**ii. Depăşirea standardelor sau a valorilor limită de calitate a mediului:**

În Planul de Amenajament Silvic la stabilirea funcţiilor de protecţie şi producţie s-a ţinut cont de măsurile necesare pentru menţinerea în stare bună a corpurilor de apă de suprafaţă şi subterană şi protecţia solului (rol antierozional) respectiv pentru protecţia ariilor naturale protejate menţionate.

**iii. folosirea terenului în mod intensiv:** Nu este cazul.

**g. Efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:**

* *ROSCI0090 Harghita Mădăraș suprapus cu ROSPA0034 Depresiunea și Munții Ciucului*
* *Efectele vor fi reduse asupra zonelor sau peisajelor care au un statut de protejare recunoscute pe plan naţional, comunitar sau internaţional în cazul respectării condiţiilor impuse prin prezenta decizie de încadrare pct.3.*

**II. Motivele care au stat la baza luării deciziei etapei de încadrare în procedura de evaluare adecvată în baza OUG nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare, sunt următoarele:**

1. Trupul Ivo-Filio-Șugo cu o suprafață de 588,8 ha din U.P. ODORHEIU SECUIESC se suprapune cu situl de importanță comunitară ROSCI0090 Harghita Mădăraș, care se suprapune cu aria de protecție specială avifaunistică ROSPA0034 Depresiunea și Munții Ciucului
2. Parcelele forestiere analizate creează cadru pentru habitatele şi speciile ocrotite de interes comunitar menţionate în Planul de management al sitului de interes comunitar ROSCI0090 Harghita Mădăraș și în Formularul Standard al ariei ROSPA0034 Depresiunea și Munții Ciucului
3. planul de amenajare este în concordanță cu Planul de management elaborat pentru ROSCI0090 Harghita Mădăraș
4. 267,3 ha din parcelele forestiere au fost încadrate în grupa funcțională I de protecție 1.5N., iar celelalte parcele au fost încadrate în subgrupe mai restrictive: de ex. 154,3 ha în zonele de pădure destinate ocrotirii unor specii rare din fauna indigenă (zonele de rotire a cocoşului de munte), zonele bârloagelor de urs, iar 12,1 ha în păduri de interes cinegetic deosebit.
5. planul ar putea afecta în mod nesemnificativ, temporar, fără impact remanent ariile naturale protejate planul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. planul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**3. Planul urmează să fie supus procedurii de adoptare fără aviz de mediu cu următoarele condiţii:**

* **În Amenajamentul Silvic U.P. ODORHEIU SECUIESC** **principalele măsuri pentru reducerea impactului asupra mediului sunt următoarele:**

- identificarea zonelor de împerechere, cuibărit şi creştere a puilor, în vederea protejării acestora în perioadele în care în pădure se execută lucrări silvice; evitarea exploatărilor forestiere în perioadele de împerechere, cuibărit şi creştere a puilor; reducerea activităţii de turism în pădure;

- evitarea alterării habitatelor din jurul adăposturilor şi a zonelor de împerechere, cuibărit şi creştere a puilor;

- păstrarea arborilor bătrâni, scorburoşi şi cu cuiburi în pădure;

- reconstrucţia cuiburilor a căror distrugere prin lucrările de exploatare nu poate fi evitată, cunoscut fiind, că păsările care au plecat nestingherite, revin la cuiburi, în cazul în care acestea sunt reconstruite;

- interzicerea păşunatului şi accesului câinilor în pădure, aceştia putând provoca perturbări semnificative la nivelul populaţiei păsărilor, în mod deosebit, a acelora care cuibăresc la nivelul solului;

- asigurarea unei structuri relativ compacte a pădurii; instalarea de adăposturi şi cuiburi artificiale în arboretele tinere;

- dezvoltarea zonelor de lizieră (minim 30 m de lizieră până la intrarea în pădure) şi organizarea de limite naturale de-a lungul drumurilor şi potecilor din pădure prin menţinerea plantelor ierboase perene înalte;

- excluderea folosirii pesticidelor, măcar în vecinătatea habitatelor vulnerabile

- măsuri pentru reducerea impactului asupra speciilor de plante:

- interzicerea depozitării masei lemnoase exploatate în zone în care aceste specii au fost identificate;

- evitarea colectării materialului lemnos pe traseele în care au fost identificate respectivele specii;

- se interzice amplasarea de rampe de încărcare în zone în care a fost raportată prezenţa speciilor de interes comunitar

- recoltarea fructelor de pădure, ciupercilor comestibile şi plantelor medicinale, din fond forestier, de către agenţi economici, doar în conformitate cu prevederile legale, cu obţinerea tuturor avizelor şi aprobărilor necesare. Se impune monitorizarea colectării subproduselor de pădure (cantitate/an/specii).

- Totodată trebuie respectate și următoarele condiții pe toată suprafața prevăzută în amenajament:

* limitarea tăierilor de masă lemnoasă, astfel încât acestea să se încadreze strict în posibilitatea de creştere normală a pădurilor, stabilită prin amenajamentele silvic elaborat;
* asigurarea permanenţei pădurilor şi a funcţiilor de protecţie şi producţie ale acestora;
* aplicarea de tehnologii de recoltare şi colectare a lemnului, care să nu afecteze echilibrul ecologic;
* prevenirea proceselor de degradare a pădurilor şi solurilor forestiere, care pot conduce la uscarea prematură a arborilor pe picior;
* promovarea în cultură a speciilor autohtone valoroase, precum şi împădurirea tuturor suprafeţelor neregenerate din fondul forestier;
* asigurarea protecţiei şi pazei pădurilor în vederea prevenirii şi combaterii bolilor şi dăunătorilor, incendiilor, distrugerilor şi degradărilor;
* realizarea unor lucrări de îngrijire şi conducere prin care să se menţină şi să se îmbunătăţească starea de sănătate, stabilitatea şi biodiversitatea naturală;
* păstrarea în arborete a unui număr rezonabil de arbori morţi, bătrâni, arbori aflaţi la sol în curs de descompunere, a ramurilor căzute ceea ce constituie o condiţie fundamentală pentru asigurarea biodiversităţii pădurilor; în aceste condiţii vor fi păstraţi minim 1-3 arbori morţi pe picior sau pe sol la fiecare ha;
* un procent de min. 20% din resturile de exploatare este necesar să rămână pe suprafaţa parchetului de exploatare;
* planificarea tăierilor de regenerare în scopul realizării unui mozaic de habitate naturale aflate în diverse stadii de dezvoltare, urmărindu-se îndeosebi regenerarea lor naturală din sămânţă;
* menţinerea arborilor de pe marginea cursurilor de apă, care asigură umbră şi hrană, pentru speciile şi habitatele ocrotite legate de ecosistemele acvatice;
* recoltarea raţională a masei lemnoase, astfel încât să nu fie afectată stabilitatea şi continuitatea pădurii şi a ecosistemelor, în acest sens în suprafaţa cu păduri supuse regimului de conservare specială, arbori vor fi menţinuţi până la vârste apropiate de limita fiziologică, ceea ce constituie o garanţie în plus pentru perpetuarea unor specii specializate (cel puţin într-o anumită perioadă a vieţii sau a ciclului de dezvoltare) pe arborete bătrâne;
* Exploatările forestiere trebuie să se desfăşoare folosind tehnologii care au impact minim asupra habitatelor forestiere şi în special asupra celor de interes comunitar.
* punerea în practica a soluţiilor tehnice de exploatare forestieră va fi supravegheată de un specialist din partea titularului, în vederea asigurării respectării tehnicilor de execuţie precum şi a măsurilor de reducere a impactului asupra speciilor şi habitatelor;
* se va evita efectuarea simultană a lucrărilor de exploatare forestieră pe suprafeţe învecinate, pentru a da posibilitatea existenţei unor zone de linişte pentru speciile protejate;
* recoltarea masei lemnoase se va realiza evitându-se degradarea solului, precum şi rănirea arborilor rămaşi în suprafaţa exploatată, mai ales a celor limitrofi drumurilor de exploatare;
* lucrările silvice se vor executa în perioade de timp cât mai scurte şi printr-o rotaţie ciclică în timp şi spaţiu, a zonelor cu grade diferite de intervenţie;
* tehnologia de exploatare a masei lemnoase din parchete care este diferenţiată în funcţie de tratamentul aplicat şi de felul tăierii, nu trebuie să producă prejudicierea peste limitele admise de reglementările specifice, a arborilor nemarcaţi, degradarea solului şi a malurilor de ape;
* în desfăşurarea activităţii de exploatare forestieră, se vor respecta prevederile art. 33, alin. 1 şi 2, a Ordonanţei de Urgenţă nr. 57 din 20 iunie 2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49 din 7 aprilie 2011.
* este interzisă exploatarea masei lemnoase în cea mai vulnerabilă perioadă ale anului ale animalelor sălbatice, respectiv în perioada 31 decembrie - 1 aprilie în ariile naturale protejate.
* prin autorizația de exploatare aveți obligaţia în cazurile în care platforma primară a parchetelor de exploatare se află în vecinătatea drumurilor judeţene (DJ 60, DJ 174) obţinerea Autorizaţiei de amplasare de la Consiliul Judeţean Harghita – Compartiment Administrarea Drumurilor.

***Pentru modificările notificate condițiile sunt:***

**Modificările Amenajamentului silvic U.P.ODORHEIU SECUIESC se vor realiza cu respectarea condițiilor înscrise în prezenta decizia de încadrare.**

**Lucrările de exploatare a masei lemnoase afectate de doborâturi să se realizeze cât mai urgent, eventual în perioada iernii cu zăpezi abundente, pentru protejarea semințișului existent utilizabil pe teren, desființând și posibilul focar de infecție a dăunătorilor forestieri.**

**Lucrările de exploatare a masei lemnoase trebuie să aibă caracterul tăierilor de transformare conducând arboretul spre arboret plurien, de amestec, suprafeţele afectate de exploatări vor fi reîmpădurite/completări la regenerare naturală conform legislaţiei silvice în vigoare.**

**Avizarea modificărilor va fi de către Ocolul Silvic de regim Zetea S.A. custodele ariei naturale protejate ROSCI0090.**

**În cazul în care modificările survenite-intervenite în amenajamentul silvic implică, conform art.5 alin.(1) lit.a, din Ordinul M.M.P. nr. 3814/06.noiembrie 2012, cu modificările și completările ulterioare, necesitatea elaborării unui nou amenajament silvic înainte de expirarea acestuia, se va demara procedura de elaborare a unui nou amenajament, veți notifica APM Harghita, fiind necesară parcurgerea procedurii de evaluare de mediu conform HG nr.1076/2004.**

***Monitorizarea efectelor asupra mediului, în conformitate cu art. 27, din HG 1076/2004 :***

* 1. *Monitorizarea respectării măsurilor enumerate pentru menţinerea/refacerea stării favorabile a habitatelor şi speciilor de interes comunitar în fiecare unitate de producţie, avizate de administratorului/custodelui ariei naturale protejate. Termen : anual, trim. I*
	2. *Monitorizarea asigurării structurilor echilibrate pe clase de vârstă a arboretelor pe fiecare unitate de producţie, cu evidenţierea şi a ponderii arboretelor din ultimele clase de vârstă, cu nivel ridicat al biodiversităţii. Termen : anual, trim. I*
	3. *Monitorizarea respectării posibilităţii de recoltare masă lemnoasă, calculată în amenajament pe unitate de producţie. Evidenţierea volumelor aferente produselor accidentale precomptate (se înlocuiesc volumele cu volume echivalente de lemn prevăzute a fi recoltate din arboretele incluse în planurile decenale de recoltare a produselor principale)*

**Condiţiile specifice prevăzute în planul de management aprobat și în Regulamentul aferent:**

Pentru conservarea biodiversităţii în **situl Natura2000 ROSCI0090**, se vor aplica măsurile specifice de ocrotire a speciilor şi habitatelor prioritare, în conformitate cu Planul de management al sitului fiind realizată prin ***Ordinul MMAP*** ***nr. 909/2016.***

1. este interzisă exploatarea masei lemnoase în perioada de cuibărire ale păsărilor în aria naturală protejată ROSPA0034 Depresiunea și Munții Ciucului
2. este interzisă exploatarea masei lemnoase în perioada de iernare a urșilor în aria naturală protejată ROSCI0090 Harghita Mădăraș (perioada 31 decembrie - 1 aprilie)
3. Respectarea prevederilor Art. 32 din Ordinul M.M. nr. 1447/2017: înainte de etapa de marcare a arborilor ce urmează să fie puşi în valoare, ocoalele silvice solicită administratorilor/custozilor condițiile specifice necesare menţinerii/îmbunătăţirii stării de conservare a speciilor/habitatelor, a elementelor naturale/patrimoniului natural prezente în arboretele pentru care a fost desemnată aria naturală protejată, care vor fi introduse în autorizația de exploatare
4. măsurile prezentate și condițiile enumerate în Decizia de încadrare trebuie anexate la Planul amenajistic aprobat și aplicate în urma lucrărilor din fondul forestier de către administratorul pădurilor

**Pentru protejarea captării de apă brută pe râul Târnava Mare în lacul de acumulare Zetea-Gorun și pentru protejarea apelor de suprafață se vor respecta următoarele în special de către unităţile de exploatări forestiere:**

* în parchetele de exploatare nu se vor executa întreţineri şi reparaţii ale mijloacelor de transport, ci doar la unităţi specializate, cu respectarea Hotărârii Guvernului nr. 235/2007 privind gestionarea uleiurilor uzate; respectarea prevederilor H.G.R nr. 1132/18 septembrie 2008 privind regimul bateriilor şi acumulatorilor şi al deşeurilor de baterii şi acumulatori; respectarea H.G.R. nr. 170/12 februarie 2004, privind gestionarea anvelopelor uzate. Utilajele folosite la exploatare trebuie să fie întreţinute adecvat, în stare bună de funcţionare, fără scurgeri de combustibili şi lubrifianţi. Se urmăreşte folosirea de utilaje şi tehnici care au un impact redus asupra mediului.
* nu se stochează combustibil în pădure, deşeurile de ambalaje nu se ard, nu se deversează/aruncă în cursuri de apă, nu se stochează direct pe sol, este obligatorie predarea deşeurilor de ambalaje către unităţile care livrează aceste produse sau unităţilor specializate.
* este interzisă traversarea cursurilor de apă în locuri neamenajate, scosul materialului lemnos nu se realizează în lungul cursurilor de apă. La traversarea cursurilor de ape (cât mai puţine, să se facă perpendicular, prin locuri stabilite şi delimitate anterior) se vor amenaja obligatoriu podeţe din lemn sau tuburi, pentru a evita poluarea acestora. Stocarea, depozitarea de materiale lemnoase în albiile pâraielor şi văilor sau în locuri expuse viiturilor este interzisă. Atunci când solul este îmbibat cu apă se procedează la sistarea lucrărilor de exploatare. Interzis utilizarea căilor de scos-apropiat cu pante mari care favorizează eroziunea solului.
* în cazul în care s-au produs accidente de deversare accidentală de diferite produse în apele de suprafaţă/ pe sol se va anunţa imediat unitatea de care asigură alimentarea cu apă potabilă a orașului Bălan.

**Planul propus nu necesită parcurgerea celorlalte etape ale procedurii de evaluare adecvată.**

**Informarea şi participarea publicului la procedura de evaluare de mediu/procedura de evaluare adecvată:**

**4.** **În urma apariţiei anunţului public privind depunerea primei versiuni a Amenajamentului Silvic** solicitând parcurgerea etapei de încadrare în vederea obţinerii avizului de mediu (apărut în ziarele Informaţia Harghitei în data de 13.06.2018 și 16.03.2018, Udvarhelyi Híradó din 13.03.2018 éi 16.03.2018, respectiv pe pagina de web a APM Harghita), nu s-au înregistrat la A.P.M. Harghita comentarii şi propuneri din partea publicului.

**5**. Titularul planului are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita dacă intervin elemente noi, necunoscute la data emiterii prezentei, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.

6. Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului

**Obligaţiile titularului:**

* Respectarea prevederilor din avizele custozilor.
* Respectarea legislației de mediu în vigoare.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

Procedura administrativă prealabilă:

În conformitate cu prevederile art. 1, alin. 1 şi art. 7 alin. 1,2,3 din Legea nr. 554/2004 privind contenciosul administrativ, vă puteţi adresa instituţiei noastre în termen de 30 zile de la data comunicării prezentului act, înainte de a vă adresa instanţei de contencios administrativ competentă solicitând revocarea în tot, sau în parte a acestuia. Plângerea se poate adresa în egală măsură şi organului ierarhic superior.

Soluţionarea litigiilor:

Conform prevederilor art. 18 din O.U.G. nr. 195/2005 aprobată de Legea nr.265/2006, litigiile generate de emiterea prezentei decizii se soluţionează de instanţa de contencios administrativ competentă a Tribunalului Harghita. Cererea în acest sens se poate depune în termen de 6 luni de la data primirii răspunsului în urma parcurgerii procedurii prealabile

DIRECTOR EXECUTIV ŞEF SERVICIU A.A.A.

ing.DOMOKOS László József ing. LÁSZLÓ Anna

ÎNTOCMIT ȘEF SERVICIU CFM

geogr.MIHÁLY István-EA ing. SZABÓ Szilárd

Decizia de încadrare s-a emis în 2 exemplare

 Ex. Nr. 1 - originalul s-a predat titularului planului

 Ex. Nr. 2 – copia s-a îndosariat în dosarul de obiectiv